PROGRAMA DE MOBILITAT GLOBAL CONVOCATÒRIA CURS 2022-23 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/18619)
  + [Valencià](/va/acuerdo/18270)






Selector de idioma

Leer

* [Español](/es/acuerdo/18450)
* [Valencià](/va/acuerdo/18187)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROGRAMA DE MOBILITAT GLOBAL CONVOCATÒRIA CURS 2022-23[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





PROGRAMA DE MOBILITAT GLOBAL CONVOCATÒRIA CURS 2022-23

Data d'aprovació
:   29/10/2021

Data de publicació
:   03/11/2021

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/18375)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/18343)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/18771)
  + [Compartir acuerdo en 

    X](https://twitter.com/intent/tweet?via=UA_Universidad&text=PROGRAMA DE MOBILITAT GLOBAL CONVOCATÒRIA CURS 2022-23&url=https://www.boua.ua.es/va/acuerdo/18717)

**Títol:** PROGRAMA DE MOBILITAT GLOBAL CONVOCATÒRIA CURS 2022-23

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 29 d'octubre de 2021

PROGRAMA DE MOBILITAT GLOBAL

CONVOCATÒRIA CURS 2022-23

BASES DE LA CONVOCATÒRIA

Per mitjà d'aquesta convocatòria, l'alumnat de la Universitat d'Alacant / Universidad de Alicante pot realitzar una part dels seus estudis en universitats de tot el món amb les quals la UA ha subscrit convenis d'intercanvi d'estudiants. Aquest intercanvi es realitzarà amb l'objectiu de reconeixement acadèmic i d'aprofitament, així com d'adequació al seu perfil curricular.

Les places d'intercanvi es concediran exclusivament per a realitzar estudis a temps complet en la universitat per a la qual l'alumnat haja sigut seleccionat, conduents a l'obtenció d'un títol o diploma reconegut en el centre d'acolliment.

La present convocatòria es regeix, a més de per les normes establides en aquesta, per les disposicions europees per al Programa Erasmus+, per la Normativa General de Mobilitat de la Universitat d'Alacant i per la Bases Reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ de la UA (disponible en <https://www.boua.ua.es/Acuerdos/DescargarAcuerdo/16222>).

1. Terminis i requisits:

1.1. S'obriran dos períodes de sol·licitud:

- El primer serà del 8 al 26 de novembre de 2021, a les 12.00 hores del migdia, per a l'alumnat que sol·licite com a període d'estudis una estada anual, semestre 1 o semestre 2 (que seria el semestre de la universitat de destinació equivalent al primer o al segon quadrimestre de la UA).

- El segon termini serà del 7 al 21 de març de 2022, a les 12.00 hores del migdia, l'oferta de places del qual serà diferent a la del primer termini. Aquestes places seran vacants del primer termini de la convocatòria més aquelles places que es pogueren incloure per establiment de nous convenis. Només s'oferiran places del període d'estudis 2 (2n quadrimestre de la UA).

1.2. Matrícula. L'alumnat ha d'estar degudament matriculat en la UA en un programa d'estudis conduent a l'obtenció d'un mateix títol oficialment reconegut de Grau (s'exceptuen, per tant, els estudis de postgrau), tant en el moment de la inscripció en el programa de mobilitat com durant l'intercanvi.

Els programes d'estudi esmentats han de tenir docència durant el curs 2021-22.

1.3. Crèdits en els estudis des dels quals sol·licita l'intercanvi. El nombre mínim de crèdits superats ha de ser 60. Depenent del període de sol·licitud, els crèdits superats es comptabilitzaran de la següent manera:

- Si la sol·licitud es realitza en el primer termini: fins a la convocatòria C4 del curs 2020-21 inclusivament.

- Si la sol·licitud es realitza en el segon termini: fins a la convocatòria C2 del curs 2021-22 inclusivament.

1.4. Idiomes.

1.4.1. Requisit Lingüístic de la UA. S'ha de tenir acreditat el nivell d'idiomes mínim associat a cada destinació, segons l'oferta de places de cada període de sol·licitud. Només podran ser considerats aquells documents obtinguts o computats fins al dia que finalitze el termini de presentació de sol·licituds.

1.4.2. Cada estudiant haurà de justificar el requisit lingüístic de la UA mitjançant la presentació d'un document oficial que acredite el nivell mínim d'idioma requerit. Els documents que es valoraran són exclusivament els continguts en la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües ([Pla d'Acreditació Lingüística](https://sl.ua.es/va/pla-d-acreditacio-linguistica.html)) i addicionalment, per al cas del portuguès, xinès i japonès, en la Taula d'Equivalències de l'[Annex A](/Acuerdos/DescargarAnexoxId?idanexo=195915&idacuerdo=18874&idioma=es).

Quant a l'acreditació d'idiomes per superació d'assignatures, si la sol·licitud es realitza en el primer període de sol·licituds, únicament es podran admetre les superades fins a la convocatòria C4 del curs 2020-21 inclusivament, i si la sol·licitud es realitza en el segon període de sol·licituds, les superades fins a la convocatòria C2 del curs 2021-22 inclusivament.

1.4.3. Requisit lingüístic de la universitat de destinació. Si les universitats de destinació requereixen una documentació específica que demostre el requisit lingüístic (és a dir, Diploma TOEFL, IELTS, DELF, etc.) l'alumnat ha d'adjuntar-la en el moment d'enviar la documentació de sol·licitud d'inscripció com a estudiant d'intercanvi a aquestes institucions. En cas contrari, la seua participació en el programa serà cancel·lada d'ofici.

El requisit lingüístic de la universitat de destinació es podrà consultar igualment en l'oferta de places de cada període de sol·licitud.

1.4.4. En el cas d'institucions que no posseïsquen requisit lingüístic, la UA requerirà un nivell B1 de l'idioma anglès o un A2 de l'idioma de docència. No s'aplicarà en les universitats de parla hispana.

1.5. Participacions anteriors.

1.5.1. Als qui hagen gaudit d'un semestre d'intercanvi Global en cursos acadèmics anteriors se'ls podrà adjudicar un segon semestre. No tindran prioritat i no podran repetir institució de destinació.

1.5.2. Les i els estudiants que tenen plaça definitiva en el primer període, no podran sol·licitar de nou la seua participació en el segon termini de sol·licituds.

1.6. Participació en altres programes de mobilitat.

1.6.1. No haver obtingut plaça definitiva en un altre programa de mobilitat per al mateix semestre sol·licitat.

1.6.2. Els qui obtinguen una plaça definitiva en aquesta convocatòria i, posteriorment, sol·liciten la seua participació en altres programes d'intercanvi per al mateix semestre, seran donats de baixa automàticament en estos.

2.-Durada i oferta de places.

2.1. Les places d'intercanvi es concediran per a estudiar durant un període lectiu en el curs acadèmic 2022-23. El període lectiu pot ser un trimestre (un dels tres períodes lectius en els quals es divideix el curs acadèmic); o un semestre (un dels dos períodes lectius quan el curs acadèmic està així dividit), con l'excepció de certes places específiques de la Facultat d'Econòmiques que s'ofereixen també de manera anual.

2.2. Les dates d'intercanvi dependran del calendari acadèmic de la universitat de destinació.

2.3. L'oferta de places -institucions de destinació, període i nombre de places disponibles, i requisit lingüístic de la UA- es pot consultar en la pàgina web de cada període de sol·licitud, accessible des de la següent adreça web:

[https://cvnet.cpd.ua.es/convenios\_movilidadnet/oferta?prg=8](https://cvnet.cpd.ua.es/convenios_movilidadNET/Oferta?prg=8)

Així mateix, en la pàgina web de l'oferta es pot trobar més informació sobre cada institució, així com els enllaços a les universitats sòcies.

2.4. L'alumnat podrà sol·licitar prorrogar la seua estada durant un altre període lectiu, sempre dins del mateix curs acadèmic. La pròrroga haurà de ser acceptada formalment per les dues institucions. L'acceptació de la UA dependrà del fet que existisquen places vacants. La pròrroga de l'ajuda econòmica no està garantida.

3.-Dotació

3.1. La UA promou aquest programa de mobilitat amb la concessió d'ajudes econòmiques o beques, que en cap cas es destinaran a cobrir la totalitat dels costos dels estudis a l'estranger.

3.2. L'import de l'ajuda concedida serà el que figura en el següent enllaç: [Annex B](/Acuerdos/DescargarAnexoxId?idanexo=195928&idacuerdo=18821&idioma=es), i que vindrà determinat pel tipus de plaça i país de destinació. Aquestes quanties podran variar fins a un 10% a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre, General de Subvencions, o bé per la no assignació de l'import total de la dotació de la convocatòria.

3.3. La dotació màxima per a aquesta convocatòria és de 500.000 € i es troba consignada en la aplicació 44.42.6V.00.15 del centre de despesa del Servei de Relacions Internacionals corresponent al pressupost del Vicerectorat de Relacions Internacionals i Cooperació per al Desenvolupament i dels centres corresponents, responsables de les places específiques. El pagament d'aquesta dotació està supeditat a la disponibilitat de liquiditat de la UA.

3.4. La subvenció assignada a cada estudiant s'ajustarà al que es disposa en la Llei 38/2003 de 17 de novembre, a les regulacions, requisits i termes establits per les normes de funcionament intern de la UA i al que aquesta convocatòria estableix.

El romanent no aplicat serà objecte de reintegrament al Vicerectorat concedent de l'ajuda després de presentar la memòria econòmica justificativa en finalitzar l'activitat. Els diners romanents en la clau pressupostària del centre en la qual es va lliurar el pagament haurà de revertir a les mateixes aplicacions d'origen del centre de despesa 5160.

3.5. L'alumnat seleccionat per a un semestre acadèmic amb destinació a Argentina, Brasil, Xile, Colòmbia, Mèxic, Perú i Uruguai, que no haja obtingut anteriorment la "Beca Iberoamèrica. Santander Grau" i que haja superat almenys 120 crèdits ECTS dels estudis de grau que estiga cursant, podrà sol·licitar aquesta beca. Per a això, haurà d'inscriure's de manera obligatòria en la pàgina [www](http://www.becas-santander.com/)[.](http://www.becas-santander.com/)[becas](http://www.becas-santander.com/)[-](http://www.becas-santander.com/)[santander](http://www.becas-santander.com/)[.](http://www.becas-santander.com/)[com](http://www.becas-santander.com/).

Si finalment resulta seleccionat pel Banc Santander, la dotació econòmica de la seua ajuda serà conforme al punt 4 de l'[Annex B](/Acuerdos/DescargarAnexoxId?idanexo=195928&idacuerdo=18029&idioma=es).

L'adjudicació de les Beques Iberoamèrica Santander Grado 2022-23 està supeditada a la publicació de les mateixes per part del Banc Santander. En cas que no es convoquen, no s'aplicarà aquest punt.

3.6. De manera anàloga, a les regles de finançament del Programa Erasmus+, tal i com consta en la "Implementació de mesures específiques respecte a la gestió del Programa Erasmus+ a conseqüència de la COVID-19" (publicades per SEPIE el 13 de juliol de 2020), no serà possible cobrir les despeses de viatge i/o allotjament en les quals s'haguera incorregut, si finalment el viatge no tinguera lloc, llevat que s'invoque a algun cas de força major justificat.

Només es podrà considerar causa de Força Major aquells casos en els quals en el transcurs de la mobilitat es produïsca un canvi en l'evolució de la pandèmia que implique canvis sobrevinguts en la mobilitat respecte a com estava concebuda inicialment.

Donada la crisi sanitària mundial, es recomana no incórrer en despeses fins que la possibilitat de viatjar a destinació estiga confirmada, per la situació de la pandèmia, tant a Espanya com al país de destinació en el moment de realitzar la mobilitat. Per això, és aconsellable no reservar viatges i allotjament fins al mateix moment de realitzar la mobilitat.

4.- Procediment de Sol·licitud

4.1. S'haurà d'emplenar el formulari de sol·licitud a través d'UA Cloud, aplicació Programes de Mobilitat, pestanya Inscripció, se selecciona l'estudi corresponent i posteriorment Global. Una vegada s'emplena el formulari s'ha de prémer el botó acceptar i s'obté un número de registre que s'ha de conservar.

S'hauran d'indicar per ordre de preferència les destinacions a les quals opta, es podran sol·licitar fins a 15 destinacions. Les universitats de destinació seleccionades i el seu ordre de prioritat no podran ser modificats per l'alumnat una vegada finalitzat el termini de presentació de sol·licituds i no serà motiu d'al·legació.

4.2. Documentació acreditativa de coneixement d'idiomes.

La Unitat de Mobilitat consultarà la formació lingüística acreditada en la UA per a comprovar si compleix amb els requisits exigits per les universitats de destinació seleccionades.

L'alumnat interessat en programes de mobilitat haurà de comprovar, per tant, els assoliments obtinguts en matèria lingüística que apareixen en UA Cloud, Expedient acadèmic, Consultar, Expedients, Acreditació i capacitació docent en llengües i, si escau, sol·licitar l'acreditació d'aquells que no estiguen arreplegats en el seu perfil lingüístic seguint el procediment establit pel Servei de Llengües i Cultura ([Pla d'Acreditació Lingüística](https://sl.ua.es/va/pla-d-acreditacio-linguistica.html)).

5.-Selecció

5.1. Les sol·licituds seran avaluades per una comissió presidida per la Vicerectora de Relacions Internacionals i Cooperació al Desenvolupament o persona en qui delegue.

5.2. La selecció es resoldrà d'acord amb la valoració dels mèrits acreditats per cada estudiant atès el barem que es detalla en l' [Annex C](/Acuerdos/DescargarAnexoxId?idanexo=195916&idacuerdo=18036&idioma=es).

Tots els mèrits presentats hauran de complir-se en la data de finalització del termini de presentació de sol·licituds, acreditant-se en la forma que s'estableix en cada cas.

El barem comprendrà dos apartats i la puntuació total resultarà de la suma dels dos: a+b.

a) Expedient acadèmic

b) Coneixement d'idiomes

5.3. Notificacions. Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases i les seues dades d'aplicació es realitzaran en l'adreça web <https://sri.ua.es/va/movilidad/global.html>, substituint la notificació a les persones interessades i produint els mateixos efectes.

En aquesta mateixa direcció es troba la resta d'informació general referent a la convocatòria, els Annexos, i l'accés a tota la normativa i legislació esmentada en aquesta.

5.4. Prioritats. La selecció es realitzarà tenint en compte les següents prioritats:

- Prioritat 1: Tindran preferència els qui van obtenir plaça Global en les convocatòries 2020-21 y 2021-22 però la mobilitat es va haver de cancel·lar a causa de la crisi sanitària per coronavirus.

- Prioritat 2: estudiants que no hagen realitzat mai una estada de Mobilitat Global (denominació anterior Mobilitat No Europea) ni una estada del Programa "Beques Iberoamèrica. Estudiants de Grau. Santander Universitats".

- Prioritat 3: estudiants penalitzats en convocatòries anteriors de programes de mobilitat.

- Prioritat 4: estudiants que hagen realitzat una estada de Mobilitat Global o No Europea o una estada del Programa "Beques Iberoamèrica. Estudiants de Grau. Santander Universitats".

Cada prioritat preval sobre les posteriors.

Les places es distribuiran per ordre de puntuació total, no s'adjudicaran més places que les oferides. En cas d'estudiants que obtinguen la mateixa puntuació, s'atendrà la major puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma; en aquest ordre, fins a aconseguir el desempat. En el cas de persistir l'empat, es triarà per sorteig.

5.5. Publicacions. Expirat el termini de presentació de sol·licituds, la Unitat de Mobilitat publicarà la baremació provisional de cada sol·licitant i, en el seu cas, les sol·licituds excloses provisionalment i els motius d'exclusió. Es concedirà un termini de deu dies hàbils perquè esmenen el defecte que haja motivat la seua exclusió o al·leguen el que estimen convenient per a corregir qualsevol error que s'haja pogut produir respecte a la baremació (idioma acreditat, nota mitjana i crèdits superats). Transcorregut aquest termini i una vegada revisades les al·legacions, la Unitat de Mobilitat publicarà la baremació definitiva de cada sol·licitant i, en el seu cas, les sol·licituds excloses de manera definitiva. Seguidament publicarà la Resolució Provisional d'assignació de places i la llista d'espera, i es concedirà un termini de cinc dies hàbils per a presentar renúncies sense que aquestes penalitzen (veure punt 8) o presentar al·legacions sobre el que estimen oportú respecte a l'adjudicació de places. Les renúncies presentades en el termini esmentat donaran lloc al corresponent moviment en la llista d'espera, seguint l'ordre de baremació. El resultat d'aquest moviment es publicarà en la Resolució Definitiva. Amb posterioritat a la Resolució Definitiva, l'alumnat amb plaça definitiva assignada (o la destinació assignada de manera definitiva) no serà objecte de més moviments.

5.6. Assignació directa. Posteriorment a la Resolució Definitiva, als qui no hagen obtingut plaça se'ls oferiran les destinacions que hagen quedat vacants de la forma que es detalla a continuació.

Els/les aspirants, la situació dels quals és "Sense Plaça", rebran un correu electrònic en la seua adreça de la UA (@alu.ua.es) en el qual se'ls convocarà a participar en l'assignació directa de places i se'ls informarà de les places vacants.

Les persones interessades a participar hauran de respondre al correu esmentat, en el termini de tres dies hàbils, amb la seua elecció de places per ordre de preferència. Els/les aspirants que no responguen al correu electrònic en el termini indicat, s'entendrà que no tenen interès a participar en l'assignació directa de places.

Finalitzat aquest termini, s'adjudicaran les places vacants per ordre de nota mitjana de les i els interessats (punt `a' del Barem) publicada en la Llistes definitives de sol·licituds admeses i excloses i puntuació definitiva dels aspirants. La Unitat de Mobilitat comprovarà que compleixen el requisit d'idioma de la universitat de destinació.

En el cas que hi haja empat en aquesta nota mitjana, s'atendrà la major puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma; en aquest ordre, fins a aconseguir el desempat. En el cas de persistir l'empat, es triarà per sorteig.

Una vegada publicada l'adjudicació provisional de places, s'establirà un termini de 3 dies hàbils per a presentació d'al·legacions, després del qual, i estudiades les possibles reclamacions, es publicarà l'adjudicació definitiva de places de l'assignació directa.

5.7. Reassignació per renúncies. Amb posterioritat a la finalització del procés selectiu del 2n període de sol·licitud, les places vacants a causa de renúncies que tinguen llista d'estudiants sense plaça, es reassignaran seguint aquest procediment:

- Només es reassignaran les places de les universitats de les quals la seua data límit per a realitzar els tràmits de sol·licitud d'inscripció permeten aquesta reassignació.

- S'adjudicaran les places únicament a l'alumnat que va quedar sense plaça en la resolució definitiva i en l'assignació directa, per rigorós ordre de puntuació segons el barem definitiu.

- El/la estudiant/a rebrà un correu electrònic en la seua adreça de la UA hdpt@anh.jz.bl comunicant-li l'adjudicació de la plaça.

- El/la estudiant/a disposarà de 3 dies naturals per a acceptar la plaça; en cas de no fer-ho, s'entendrà que desisteix del seu dret i s'avisarà al/ a la següent estudiant/a per ordre de puntuació.

5.8. Reassignació per causa justificada. La Unitat de Mobilitat podrà reassignar una destinació diferent al concedit per causes justificades, com ara no obtenir l'acceptació de la universitat de destinació o qualsevol altra situació sobrevinguda que motive que l'alumnat no es puga incorporar a la destinació concedida.

6. Comissió de valoració.

La Comissió de valoració titular estarà composta per:

-Presidenta: Vicerectora de Relacions Internacionals i Cooperació per al Desenvolupament

-Secretària:  Subdirectora de Mobilitat d'Estudiants

-Vocal: Directora del Servei de Relacions Internacionals

La Comissió de valoració suplent estarà composta per:

-President: Director del Secretariat de Mobilitat (responsable de la Coordinació Institucional Erasmus+)

-Secretària: Subdirectora de Gestió de Projectes de Mobilitat

-Vocal: Gestora en cap de Convocatòries i Gestió Econòmica

La Comissió de Selecció es reserva el dret de convocar a les persones candidates per a contrastar qualsevol informació relacionada amb el contingut de la sol·licitud.

7.-Acceptació de la mobilitat

7.1. Acceptació per part de la Universitat de destinació

El Programa d'Intercanvi Global està basat en Convenis Bilaterals signats entre la UA i diferents institucions d'educació superior que conformen l'oferta. Això implica que la mobilitat ha de ser acceptada per part de les dues institucions.

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destinació (Application Procedure), amb l'objectiu de ser acceptat per aquesta Institució; aquesta pot rebutjar a l'alumnat per diferents raons, basades en l'acord bilateral, entre elles:

- Que no hi haja un flux equilibrat entre el total de l'alumnat rebut i enviat.

- Que l'alumnat no complisca els terminis per a inscriure's en la Universitat de destinació (deadlines).

- Que l'alumnat no complisca el requisit de coneixement d'idioma exigit per la universitat de destinació (TOEFL, DELF, etc.).

- Que l'alumnat no complisca el requisit acadèmic exigit per la universitat de destinació.

Per tot això, l'assignació de places que realitza la UA no serà efectiva fins que l'alumnat siga acceptat per la institució de destinació.

7.2. Situacions derivades de la crisi sanitària per la COVID-19

Tenint en compte que l'acceptació de l'alumnat en els diferents països pot veure's afectada per la situació de la COVID-19, en cas que es tanquen fronteres o les universitats no accepten nominacions d'estudiants, no es produiran reassignacions a altres destinacions ni a altres programes de mobilitat dels quals gestiona la Unitat de Mobilitat.

Així mateix, la modalitat de docència presencial pot veure's afectada, passant a docència online. En aquest cas, la mobilitat acadèmica no seria viable. Excepte si s'haguera començat la mobilitat amb la modalitat de docència presencial.

8.- Renúncies i Penalització

8.1. No es permeten renúncies parcials mantenint algun de les destinacions sol·licitades, sinó que l'alumnat renuncia a la seua participació en el programa.

8.2. La renúncia s'ha de notificar per escrit a la Unitat de Mobilitat a través de l'eAdministració: UACloud > eAdministració > Instància Genèrica (dirigida a la Unitat de Mobilitat).

8.3. Les renúncies no penalitzaran mentre siguen presentades en el termini establit en la Resolució Provisional.

8.4. Si les renúncies són presentades fora d'aquest termini, l'alumnat tindrà. Esta consistirà a perdre la preferència en la primera sol·licitud que realitze en algun dels programes d'intercanvi que gestiona la Unitat de Mobilitat, durant el present curs acadèmic i els dos següents, donant prioritat a la resta d'estudiants.

8.5. COVID-19. Les renúncies produïdes en el curs 2020-21 a causa de la crisi sanitària per coronavirus no seran penalitzades.

Pel mateix motiu, aquelles renúncies que es puguen produir en el curs 2021-22 per causes sobrevingudes relacionades amb aquesta crisi, tampoc seran penalitzades.

8.6. En cas d'haver obtingut plaça i no incorporar-se a l'intercanvi sense haver presentat renúncia amb anterioritat a l'inici del curs, la participació serà cancel·lada d'ofici. A més, se li podrà penalitzar amb l'exclusió en la pròxima sol·licitud que realitze en qualsevol de les convocatòries de mobilitat que gestiona la Unitat de Mobilitat durant el present curs acadèmic i els dos següents.

9.-Reconeixement Acadèmic i Aprofitament

9.1. Matrícula. En el curs acadèmic de l'intercanvi, l'alumnat ha d'estar matriculat en la mateixa titulació que en el moment de la sol·licitud en el programa. A més, la matrícula ha de contenir un mínim de 12 crèdits que, al seu torn, han de poder ser reconeguts en l'intercanvi; és a dir, han de formar part de l'Acord d'Aprenentatge.

En cap cas entraran a formar part dels mínims a què es refereix el paràgraf anterior crèdits corresponents a diferents especialitats o que superen els necessaris per a l'obtenció del títol corresponent, és a dir, els crèdits mínims a realitzar durant l'intercanvi han de formar part del currículum obligatori per a completar els seus estudis.

9.2. Acord d'Aprenentatge. L'alumnat rebrà ple reconeixement acadèmic dels seus estudis superats en el centre d'acolliment (sempre que estiguen arreplegats en l'Acord d'Aprenentatge) com a part plenament reconeguda de la seua titulació en la UA.

Per a això, cada estudiant haurà de subscriure un Acord d'Aprenentatge amb anterioritat a l'inici del període de mobilitat. L'Acord d'Aprenentatge se celebrarà entre la institució d'origen, la institució d'acolliment i la persona interessada.

La càrrega lectiva en la institució de destinació haurà de ser com a mínim de 12 crèdits per semestre, llevat que la normativa de la universitat de destinació indique un número major.

9.3. Modificació de l'Acord d'Aprenentatge. Qualsevol revisió de l'Acord d'Aprenentatge que es considere necessària a l'arribada a la institució d'acolliment haurà de concretar-se i formalitzar-se en el termini d'un mes des de l'inici de les classes. Qualsevol modificació posterior de l'Acord d'Aprenentatge que resulte necessària haurà de ser acceptada formalment per les tres parts i aplicar-se immediatament.

9.4. El reconeixement de la mobilitat en la institució d'acolliment únicament podrà ser denegat si no s'ha aconseguit el nivell acadèmic requerit per la institució d'acolliment o bé s'incompleixen les condicions relatives al reconeixement acordades per les institucions participants.

Així mateix, a qui es negara a complir les exigències del seu programa d'estudis a l'estranger, se li podrà exigir el reemborsament, total o parcial, de la beca individual.

9.5. Aprofitament. Cada estudiant ha d'aprovar en la universitat de destinació almenys una part dels seus estudis, i reconèixer-los en la UA per, almenys, la meitat dels crèdits mínims de matrícula; és a dir, 6 crèdits. De no ser així, se li podrà reclamar la devolució de la beca.

10.-Taxes Acadèmiques i Capacitat Econòmica

10.1. Els convenis d'intercanvi d'estudiants estableixen la gratuïtat de les taxes acadèmiques en les universitats de destinació durant el període en el qual es produeix la mobilitat. No obstant això, la institució de destinació pot demanar que l'alumnat pague taxes complementàries per a cobrir les despeses de l'assegurança, la formació d'idiomes, la utilització de materials diversos (com ara llibres, fotocòpies, productes de laboratori), etc.

10.2. Cada estudiant haurà de continuar abonant les taxes acadèmiques corresponents a la matrícula de la UA durant el període d'estudis a l'estranger.

10.3. Dins del procés de sol·licitud de visat (permís d'estada per estudis) al país de la universitat de destinació, pot requerir-se que l'alumnat demostre capacitat econòmica; és a dir, acreditar fons econòmics suficients per a romandre al país durant l'intercanvi acadèmic (atès que l'esmentat tipus de visat no permet treballar). És necessari consultar la informació que referent a això faciliten les ambaixades dels diferents països. Especialment exigents en aquest aspecte són Corea, els Estats Units i Suïssa.

11.-Obligacions de l'alumnat d'intercanvi

a) No acceptar cap altre ingrés incompatible amb la percepció de les dotacions de les ajudes.

b) Comprovar que existeix oferta acadèmica adequada al seu perfil curricular entre els programes de grau (undergraduate) de les institucions que selecciona. Així mateix, informar-se prèviament sobre les condicions de la docència (idioma de docència, seus disponibles en cada institució, etc.).

c) Matricular-se en la UA i en la universitat d'acolliment, durant el període acadèmic en què desenvolupe la seua estada, dels crèdits mínims exigits.

d) Cursar el període d'estudis establit en el centre per al qual va ser seleccionat i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, així com presentar-se a les proves i exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.

e) Mantenir contacte i estar localitzable tant per la Unitat de Mobilitat com per la seua coordinadora o coordinador, que podran posar-se en contacte amb l'alumnat en qualsevol moment, tant durant tot el procés de selecció i nominació de la seua candidatura com durant l'intercanvi, a través del correu electrònic de la UA, així com facilitar les dades de contacte en cas d'emergència.

f) Comunicar immediatament tot canvi de la sol·licitud inicial; en concret, a la Unitat de Mobilitat, el referent a renúncia, canvis en el calendari, etc.; i al seu Coordinador o Coordinadora el referent a aspectes acadèmics.

g) Tenir uns coneixements de l'idioma suficients per a integrar-se en la universitat de destinació. La UA no es fa responsable de les manques que en aquest sentit tinga el/la estudiant/a ni de les conseqüències que d'això es puguen derivar, com, per exemple, la no acceptació per part de la institució de destinació.

h) Lliurar en la Unitat de Mobilitat els següents documents emplenats adequadament:

I. Confirmació d'Estada.

II. Còpia de l'Acord d'Aprenentatge (proposta i definitiva)

III. Informe del/l'Estudiant.

IV. Documentació necessària per al pagament, en el seu cas.

i) En el seu cas, contractar una assegurança que cobrisca les contingències de malaltia comuna, accident i repatriació.

j) Obtenir el visat d'estudis que tinga validesa durant tot el període d'estudis, així com qualsevol document requerit pel país d'acolliment.

k) Responsabilitzar-se de la cerca i localització d'allotjament i dels tràmits seguits per a la inscripció en la universitat d'acolliment.

l) Acceptar totes les condicions del programa d'intercanvi.

m) Inscriure's en el [Registre de Viatgers del Ministerio de Asuntos Exteriores, Unión Europea y Cooperación](http://www.exteriores.gob.es/Portal/es/ServiciosAlCiudadano/SiViajasAlExtranjero/Paginas/Inicio.aspx) i consultar periòdicament les seues recomanacions de viatge específiques per al país on es realitzarà la mobilitat. En cas de situacions excepcionals al país de destinació seguir en tot moment les indicacions de l'Ambaixada corresponent, així com de la universitat d'acolliment, i comunicar la seua situació a la Unitat de Mobilitat.

n) Responsabilitzar-se dels següents termes, que haurà de complir en el moment de dur a terme la mobilitat:

-Que no iniciarà el viatge si es troba amb la simptomatologia pròpia de la COVID-19 (tos, febre, dificultat per a respirar, etc.).

-Que complirà amb la normativa establida tant pel Ministeri de Sanitat com pel Ministeri d'Universitats i altra normativa d'aplicació relativa a les normes de salut i higiene, així com als protocols establits per la UA en el marc dels plans de prevenció (Instrucció de Prevenció de Riscos Laborals IPRL-26).

-Que complirà amb la normativa establida pel govern del país de destinació relativa a l'evolució de la situació sanitària en aquest país que implique possibles quarantenes o confinament.

12. Justificació de la mobilitat i pagament.

12.1. La data de finalització de les mobilitats serà el 31 de juliol de 2023.

D'acord amb el que s'estableix en el punt catorzè de les Bases Reguladores que regeixen l'adjudicació de destinacions i la concessió d'ajudes per a participar en els programes de mobilitat Erasmus+ (Acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global (<https://www.boua.ua.es/acuerdos/descargaracuerdo/16940>), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de l'any en què finalitze el termini de realització de l'estada d'intercanvi.

12.2. Les persones beneficiàries justificaran la seua mobilitat amb la presentació de la següent documentació en la Unitat de Mobilitat:

- Acord d'Aprenentatge (proposta i definitiu)

- Acceptació de la universitat de destinació

- Confirmació d'estada original (arribada i eixida)

- Qüestionari de fi d'estada

12.3. Forma de pagament.

El pagament de la present subvenció es divideix en 2 pagaments:

- Primer pagament. La quantia del primer pagament correspon al 70% del finançament total previst. El pagament es tramitarà en el mes següent a la presentació de la següent documentació en la Unitat de Mobilitat:

· Proposada d'Acord d'Aprenentatge

· Confirmació d'estada, amb la data d'incorporació en la institució d'acollida

- Segon pagament. Inclou l'import de les mensualitats pendents per cobrar, respecte al nombre real de mesos, segons les dates indicades en la confirmació d'estada. El pagament es tramitarà en el mes següent a la presentació de la següent documentació en la Unitat de Mobilitat:

· Original de la confirmació d'estada, amb la data d'arribada i eixida de la institució estrangera

· Acord d'Aprenentatge definitiu (que contemple les modificacions, en el seu cas)

· Qüestionari de fi d'estada

13. Protecció de dades.

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en ella.

En el marc dels tractaments esmentats, les dades seran cedides a:

- La universitat de destinació amb l'objectiu de gestionar el programa de mobilitat.

- L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

- Entitats financeres

- Administració Autonòmica

- Ambaixades, consolats d'Espanya en l'estranger

- Centres i organismes: CSI i SEPIE.

Els drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, es pot consultar en el següent enllaç: <https://seuelectronica.ua.es/va/privadesa.html>

14. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 29 d'octubre de 2021

La rectora,

P.D. de signatura, la Vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 18377\_Convocatoria\_Movilidad Global 2022-23\_Anexo A\_cas.pdf](/Acuerdos/DescargarAnexoxId?idanexo=195907&idacuerdo=18853)
* [Descargar 18898\_Convocatoria\_Movilidad Global 2022-23\_Anexo A\_val.pdf](/Acuerdos/DescargarAnexoxId?idanexo=195915&idacuerdo=18151)
* [Descargar 18807\_Convocatoria\_Movilidad Global 2022-23\_Anexo C\_val.pdf](/Acuerdos/DescargarAnexoxId?idanexo=195916&idacuerdo=18218)
* [Descargar 18137\_Convocatoria\_Movilidad Global 2022-23\_Anexo B\_cas.pdf](/Acuerdos/DescargarAnexoxId?idanexo=195917&idacuerdo=18368)
* [Descargar 18566\_Convocatoria\_Movilidad Global 2022-23\_Anexo B\_val.pdf](/Acuerdos/DescargarAnexoxId?idanexo=195928&idacuerdo=18583)
* [Descargar 18149\_Convocatoria\_Movilidad Global 2022-23\_Anexo C\_cas.pdf](/Acuerdos/DescargarAnexoxId?idanexo=195929&idacuerdo=18933)





[Carretera Sant Vicent del Raspeig s/n  
03242 Sant Vicent del Raspeig - Alacant  
 Tel. 28 265 7512 - Fax 94 205 2490](https://www.google.es/maps/@07.352893,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12246&trk=tyah&trkInfo=tarId%5T9333583640354%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)